《双凫》
宋代·王回

时时行地罗裙掩，双手更擎春潋滟。
傍人都道不须辞，儘做十分能几点。
春柔浅蘸蒲萄暖，和笑劝人教引满。
洛尘忽浥不胜娇，剗蹈金莲行款款。

作者简介：（1023—1065）宋福州侯官人，徙居颍州汝阴，字深父。仁宗嘉祐二年进士。补卫真主簿，自免归颍州。英宗治平中令知南顿县，命下而卒。学宗欧阳修。生平不为小廉曲谨以邀名誉。